钦定古今图书集成/理学汇编/学行典/第219卷 > 陈效
## 钦定古今图书集成/理学汇编/学行典/第219卷 > 陈效

按《长沙府志》：“陈效，醴陵人。父霄，任玉华驿丞。效随任。
父偶患气疾，几死，诸医不效，因割股未愈，焚香叩天，
忽梦一仙黄袍幅巾告云：‘汝父之疾，必得丰山岭甘
泉迺愈。诘旦，有一衲引导登山，见仙俨如梦中像，百
拜恳求。仙笔两示以诗，往汲不得，号哭垂绝。偶见石
壁隙中甘泉点滴半瓶，持奉父饮，顿有起色，因伏父’”
乞休，汀州郡公殊礼待之，得还。晚岁事母，年八十有
六，得风疾，卧床者六载，衣食汤药，夙夜必躬自致极
劳勚，终始无倦容。母没，斋戒庐墓三年，不迩妻室。凡
财产悉推让兄弟，孝友之风洽于乡族，无闲言。